Diari Oficial de la Generalitat Valenciana


Sumari del DOGV 5945, del 02-02-2009 (2009/728)

Notificació a Dexy Marina Puente Pérez. Resolució del recurs d'alçada amb referència interna R-105/2008.
--------------------------------------------------------------------------------------------------------

### Dades del document

Número de DOGV
:   5945

Data del DOGV
:   02-02-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/728


Data del document
:   20-05-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Dexy Marina Puente Pérez. Resolució del recurs d'alçada amb referència interna R-105/2008. [2009/728]  
De conformitat amb el que estableix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a Dexy Marina Puente Pérez, carrer Músic Alfonsea, número 9, pis primer, porta B (03578 Alacant) la resolució del recurs d'alçada amb el número de referència interna R-105/08  
Resolució  
Examinat el recurs d'alçada formulat per Dexy Marina Puente Pérez, contra la resolució que declara la caducitat del procediment de concessió de visat i finançament per a l'adquisició de l'habitatge existent relatiu a l'expedient núm. 03/1T/1559/2006/014.  
Antecedents de fet  
Primer. Dexy Marina Puente Pérez va presentar en el Servei Territorial d'Habitatge i Projectes Urbans d'Alacant el dia 7 de juliol de 2006 sol·licitud de visat i finançament convingut per a l'adquisició de l'habitatge situat a Alacant, al carrer Músic Alfosea, número 9, pis primer, porta B, el qual va adquirir mitjançant escriptura de compravenda de data 7 d'abril de 2006.   
Segon. A la vista de la documentació que consta en l'expedient, i en virtut del que disposa l'article 92 de la Llei 30/1992, de 26 de novembre, de règim jurídic de les administracions públiques i del procediment administratiu comú, la cap del Servei Territorial en data 10 de juliol de 2007 dicta una resolució de caducitat del procediment, amb arxiu de totes les actuacions practicades en aquest, en no haver esmenat la part interessada en el termini de tres mesos concedit a aquest efecte per mitjà d'un escrit d'advertiment de caducitat de data 18 de gener 2007, rebuda per la interessada el dia 2 de febrer de 2007.  
Tercer. Contra l'esmentada resolució interposa recurs d'alçada Dexy Marina Puente Pérez, amb les al·legacions que consten en el aquest, i que es consideren reproduïdes a fi de la brevetat.   
Fonaments de dret  
I. Aquesta Direcció General és competent per a la resolució d'aquest recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 131/2007, de 27 de juliol, del Consell (DOCV núm. 5566 de 30 de juliol de 2007).  
II. El que disposen els articles 107; 110; 114 i 115, de la LRJAP i PAC, quant a l'admissió i tramitació del recurs d'alçada.  
III. Segons el que estableix l'article 115.1 de la Llei 30/1992, de 26 de novembre, de RJAP i PAC, el termini per a la interposició del recurs d'alçada serà, si l'acte és exprés, d'un mes, termini que, d'acord amb l'article 48.2 de l'esmentada llei, es computa a partir de l'endemà d'aquell en què tinga lloc la notificació o publicació de la resolució que es pretén recórrer. Transcorregut el dit termini sense haver-se interposat el recurs, la resolució serà ferma amb caràcter general.   
IV. Segons el que estableix l'article 47 de la Llei 30/1992, de 26 de novembre, de règim jurídic de les administracions públiques i del procediment administratiu comú, els termes i terminis establits en aquesta i altres lleis, obliguen les autoritats i personal al servei de les administracions públiques competents per a la tramitació dels assumptes, com també als interessats en aquests.  
V. En el cas que ens ocupa, revisada la documentació que consta en l'expedient, es comprova que la resolució de caducitat de data 10 de juliol de 2007 impugnada, va ser rebuda per la interessada en data 30 de juliol de 2007, segons consta en el justificant de recepció que es troba en l'expedient; així mateix es comprova que el recurs d'alçada va ser interposat en data 5 de novembre de 2007, per la qual cosa s'incompleix el termini d'un mes establit en l'article 115.1 de l'esmentada Llei 30/1992 per a interposar el recurs d'alçada, el qual finalitzava el dia 31 d'agost de 2007, i per això que no s'admet aquest recurs.  
Vistos la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació i de conformitat amb la proposta de resolució de l'Àrea de Plans d'Habitatge, resolc:  
No admetre el recurs d'alçada formulat per Dexy Marina Puente Pérez, contra la resolució del Servei Territorial d'Habitatge i Projectes Urbans d'Alacant, de data 10 de juliol de 2007, la qual queda ferma.   
Contra aquesta resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu d'Alacant en el termini de dos mesos comptadors des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que considere oportú.  
València, 20 de maig de 2008.- La directora general d'Habitatge i Projectes Urbans: M. Jesús Rodríguez Ortiz.